Държавен вестник, бр. 92, 2022 г., стр. 11

БРОЙ  92	
Д Ъ Р Ж А В Е Н  В Е С Т Н И К 	
СТР.  11  
д) обща специфична електрическа мощност 
за уреди, потребяващи енергия (W/m2);
е) общо годишно потребление на енергия 
за отопление, охлаждане, вентилация, гореща 
вода, осветление и уреди (kWh);
ж) общо специфично годишно потребление 
на енергия за отопление, охлаждане, вентила­
ция, гореща вода, осветление и уреди (kWh/m2);
з) общо годишно потребление на енергия 
за отопление и вентилация (Wh/m3.DD).
Чл. 10. (1) В зависимост от начина на 
определянето им показателите на енергийни 
характеристики са:
1. изчислени – базирани на изчислени 
енергийни характеристики по методите на 
EPB стандарти и/или национални изчисли­
телни методи;
2. измерени – базирани на измерени енер­
гийни характеристики.
(2) В зависимост от целите, за които се из­
вършва оценката на показателите на енергийни 
характеристики, енергийните характеристики 
се определят като:
1. проектни енергийни характеристики, 
изчислени с проектни данни за сградата и 
стандартен набор от условия за енергийното 
потребление и климатични данни;
2. енергийни характеристики по „екзе­
кутив“, изчислени с данни за сградата след 
строителството преди въвеждането є в екс­
плоатация и стандартен набор от условия за 
енергийното потребление и климатични данни;
3. експлоатационни енергийни характерис­
тики, изчислени или измерени при обследване 
на сградата.
Раздел II
Енергийни характеристики на сгради и на­
чини на изразяване. Интегриран подход към 
енергийното потребление на сградата 
Чл. 11. (1) Енергийните характеристики 
на сграда отразяват типичното потребление 
на енергия на сградата и се определят въз 
основа на:
1. изчислено енергопотребление – за нови 
сгради;
2. действително измерено и изчислено 
енергопотребление – за съществуващи сгради.
(2) При оценката на енергийните характе­
ристики се прилага интегриран подход към: 
елементите на конструкцията, техническите 
сградни инсталации, влиянието на обитателите 
и режимите параметри, вътрешните топлинни 
източници, параметрите на микроклимата и 
външните климатични условия.
(3) Енергийните характеристики се оценя­
ват на цялата сграда или на отделни части от 
нея, които имат различно предназначение. При 
оценката на енергийните характеристики се 
спазват условията за сертифициране на цяла 
сграда или на части от сградата, така както 
са определени в ЗЕЕ.
Чл. 12. При прилагане на интегриран 
подход в оценката на енергийните харак­
теристики всяка сграда се разглежда като 
многосвързана интегрирана система, която 
потребява енергия. Типичното потребление 
на енергия е резултат от съвместното влияние 
на най-малко следните компоненти, които се 
включват в енергийния баланс на сградата: 
1. ориентацията, размерите и формата на 
сградата;
2. техническите характеристики на ограж­
дащите и вътрешните елементи на конструк­
цията, в т.ч.:
а) действителни топлинни, оптически и 
радиационни характеристики: топлинен капа­
цитет, топлопроводност и топлинно съпроти­
вление, енергопреминаване, характеристики на 
пасивно отопление, охлаждащи компоненти, 
топлинни мостове;
б) въздухопропускливост;
3. системите за генериране на топлина и 
студ, ефективностите и загубите в разпредели­
телните мрежи на тези системи (с използване 
на конвенционални източници на енергия 
или високотехнологични генерационни сис­
теми, вкл. за комбинирано производство на 
електричество и топлина, в т.ч. основани на 
оползотворяване на топлината на газ, системи 
за оползотворяване на енергия от биомаса и 
други възобновяеми източници, в т.ч. фото­
електрически и топлинни, системи за опол­
зотворяване на топлина и студ от отработен 
въздух, термопомпи и др.);
4. системите за отопление и гореща вода 
за битови нужди, включително изолационните 
им характеристики, ефективности и загуби в 
разпределителните мрежи;
5. системите за охлаждане (вкл. основани 
на приложението на иновативни хладилни 
агенти или основани на използване потен­
циала на топлина от слънчева енергия или 
друга високоефективна технология);
6. системите за принудителна вентилация, 
естествената вентилация чрез инфилтрация 
и аерация;
7. осветителните инсталации, вкл. вградено 
осветление, естественото осветление;
8. пасивните слънчеви системи и слънче­
вата защита;
9. вътрешните топлинни условия, включи­
телно проектните параметри на вътрешния 
въздух;
10. външните климатични условия;
11. вътрешните енергийни товари и енер­
гийният разход на оборудване и уреди, по­
требяващи енергия.
Чл. 13. В зависимост от техническите
изисквания, за които е предназначена, енер­
гийната характеристика (ЕР) на дадена сграда 
може да се определи и изрази по един от 
следните начини:
1. като частична енергийна характерис­
тика – включваща един от показателите на 
енергийните характеристики: